钦定古今图书集成/理学汇编/文学典/第118卷 > 陈九畴
## 钦定古今图书集成/理学汇编/文学典/第118卷 > 陈九畴

按《苏州府志》：“九畴，字公范，常熟人。弱冠即厌科举，有
志性理之学。尝读《周子通书》，疑其伦次无统，因其遗
文九篇之语，遂以其意定著为九篇，篇有解。以程氏
之学莫大于求仁，述求仁至言。尝有用世之志，悯东
南数被水患而白茆废不治，为述《水利事宜》一书，以
告用事者，而人不能用也。九畴于象纬占候方技之”
学，无所不窥。尝与钱世恒入都，泊于岸下，命急移舟。
钱问故，曰：“此有火厄。”俄而火作，延爇他舟。所著有《悦
斋集》。